Oor ons – Kraal Uitgewers
Kraal Uitgewers – waar geskiedenis lewe kry!
so reg in jou kraal
Komaan! Kom kuier ook saam op Kraal Uitgewers se Facebook-blad. Daaglikse geskiedenisbrokkies herinner vriende aan die groot, skokkende, triomfantlike, tragiese en legendariese gebeure in die Suid-Afrikaanse verlede, terwyl ons ook Afrikaans se woordskatte (her)ontdek, ou foto's afstof en ander opwindende boekenuus deel. Word 'n vriend van Kraal Uitgewers en sorg dat jy nie die agteros in die KRAAL is nie! Sien jou daar. Kom gesels saam!
Wie is in die Kraal?
Alana Bailey is uitvoerende hoof van Kraal Uitgewers sowel as adjunk-uitvoerende hoof van AfriForum. Sy het 'n passie vir lees en boeke en het 'n meestersgraad in historiese en erfenisstudies.
Grafiese ontwerper en sosiale media-beampte
Voordat Hannelie in 2015 by Kraal Uitgewers begin werk het, het sy as uitlegkunstenaar by onder meer CUM en Impak Onderwys gewerk. Vandag leef sy haar kunssinnige sy uit as grafiese ontwerper en uitlegkunstenaar van Kraal Uitgewers. Haar lewensfilosofie is: "Die kapasiteit om te leer is 'n gawe, die vermoë om te leer is 'n vaardigheid en die bereidwilligheid om te leer is 'n keuse."
Bemarking- en administratiewe beampte
Luan het in 2015 by Kraal Uitgewers aangesluit as die bemarking- en administratiewe beampte en was voorheen betrokke by die bemarking van sporttoerusting. Hy hanteer hoofsaaklik alle skakeling met en bemarking aan boekwinkels landwyd sowel as direkte Kraal-kliënte. In die Kraal-span is Luan die enigste haan onder die henne en hierdie boer maak altyd 'n plan, want hy glo waar daar 'n wil is, is daar altyd 'n weg.
Ilze glo die woorde uit Jopie Fourie se brief aan die Afrikaner wat hy in die ure voor sy dood in 1914 geskryf het, is vandag nog net so relevant en is haar lewensfilosofie: "Wees getrou tot die dood. Wees getrou aan jou tradisies, aan jou volk en aan jou taal." Sy werk sedert 2007 in die Solidariteit Beweging en meer spesifiek vanaf 2012 by Kraal Uitgewers.
Karin het in 2017 as taalpraktisyn by die Kraal Uitgewers-span aangesluit. Sy het jare lange ervaring in die kommunikasiebedryf in die staat- sowel as die akademiese sektor waar sy as joernalis, skakelbeampte en taalpraktisyn werksaam was. Karin is passievol oor die dinamiek van taal en glo aan lewenslange leer.
Administratiewe beampte ( halfdag)
Janette is die nuutste skapie in die kraal en het einde 2019 by die Kraal Uitgewers-span aangesluit as Administratiewe Beampte. As die hoof kontak met ons kliënte en verskaffers, is sy die vriendelike gesig (en stem) wat Kraal na buite verteenwoordig, maar ook die een wat dinge in die agtergrond seepglad laat verloop.